
  Republika Hrvatska
Trgovački sud u Zagrebu
   Zagreb, Amruševa 2/II                                                                          

R E P U B L I K A  H R V A T S K A
R J E Š E N J E

	Trgovački sud u Zagrebu po  sucu tog suda Anti Galiću u pravnoj stvari podnositelja zahtjeva  Republika Hrvatska,  Ministarstvo financija - Porezna uprava, za pokretanje  skraćenog stečajnog postupka nad dužnikom AMBO d.o.o. Zagreb, Savska 141, dana 20. kolovoza 2015.

                                                       r i j e š i o  j e

I. Otvara se stečajni postupak nad dužnikom dužnikom AMBO d.o.o. Zagreb, Savska 141, (OIB: 74393831559).
II. Stečajni postupak otvoren je dana 21. kolovoza  2015. u 14.00 sati, kada je ovo rješenje i oglas o otvaranju stečajnog postupka istaknuto na oglasnoj ploči suda. 
Stečajnim upraviteljem imenuje se Goran Jujnović Lučić, IX. Južna obala 13,Zagreb, OIB 62461289936 
III. Zaključuje se stečajni postupak nad AMBO d.o.o. Zagreb, Savska 141, (OIB: 74393831559).
I. Ovo rješenje objavit će se u Narodnim novinama i oglasiti na oglasnoj ploči suda.
IV. Po pravomoćnosti ovog rješenja dužnikom AMBO d.o.o. Zagreb, Savska 141, (OIB: 74393831559) brisat će se iz sudskog registra.
    					 
Obrazloženje

Uvidom u spis utvrđeno je kako slijedi:
- ovlašteni predlagatelj - MINISTARSTVO FINANCIJA - Porezna uprava, PU Krapina, podnio je ovom sudu temeljem članka 335.a stavak 1. Stečajnog zakona (N.N. br. 44/96, 29/99, 129/00, 123/03, 82/06, 116/10, 25/12 i 133/12, dalje: SZ) zahtjev za pokretanje skraćenog stečajnog postupka nad, u izreci bliže naznačenom dužniku, 
- pravomoćni rješenjem ovog suda od 13. siječnja 2015. pokrenut je nad dužnikom skraćeni stečajni postupak(članak 335.a SZ-a), 
- zaključkom ovog suda od 22. travnja 2015. pozvani su članovi uprave, odnosno osobe ovlaštene za zastupanje u izreci naznačenog dužnika u roku 15 dana podnijeti sudu prokazni popis imovine uz upozorenje iz članka 335.h SZ-a,
- oglasom objavljenim u NN br. 46/15 od 24. travnja  2015. pozvani su vjerovnici u izreci naznačenog dužnika u roku od 45 dana od dana objave oglasa u Narodnim novinama predložiti otvaranje stečajnog postupka uz upozorenje iz članka 335.h SZ-a,

- članovi uprave nisu dostavili sudu prokazni popis  imovine. 
- vjerovnici dužnika u roku od 45 dana od dana objave oglasa u Narodnim novima nisu predložili otvaranje stečajnog postupka nad dužnikom.

Prema odredbi članka 335.h stavak 1. SZ-a ako članovi uprave ili osobe ovlaštene za zastupanje pravne osobe u roku od 15 dana ne podnesu prokazni popis imovine ili ako iz tog popisa proizlazi da pravna osoba ima imovinu koja ne bi bila dostatna ni za pokriće predvidivih troškova stečajnog postupka, te ako u roku od 45 dana ni jedan vjerovnik ne predloži otvaranje stečajnog postupka i ne predujmi sredstva za pokriće troškova tog postupka smatrati će se da je pravna osoba nesposobna za plaćanje. U tom slučaju sud će po službenoj dužnosti donijeti rješenje o otvaranju i zaključenju stečajnog postupka (članak 335.h stavak 2. SZ-a).
Kako u konkretnom slučaju, imovina dužnika nije dostatna za pokriće predvidivih troškova postupka, te kako su ispunjene i preostale  zakonske pretpostavke za otvaranje i zaključenje stečajnog postupka nad dužnikom temeljem članka 335.h. stavak 1. SZ-a te članka 54. SZ-a riješeno kao u izreci. 

       	
U Zagrebu, 20. kolovoza 2015.


                                  Sudac:
Ante Galić v.r.
Uputa o pravnom lijeku:
Protiv ovog rješenja dopuštena je žalba u roku od 8 dana. Žalba se podnosi ovom sudu u 2 primjerka za Visoki trgovački sud RH od dana objave oglasa u Narodnim novinama.
Protiv točke I ovog rješenja  žalbu može podnijeti samo osoba koja je bila zastupnik po zakonu dužnika pravne osobe do dana nastupanja pravnih posljedica otvaranja stečajnog postupka (čl. 53. st. 6. SZ-a). Rok za žalbu je 8 dana od dana dostave rješenja.

Za točnost otpravka-ovlašteni službenik
Ivanka Lukač 

DNA:
1. podnositelju zahtjeva
1. dužniku-zakonskom zastupniku
1. stečajnom upravitelju
1. ŽDO
1. sudski registar po pravomoćnosti
1. ogl. Ploča suda
1. NN oglas

